Onas
Onas (liuks. Ohn) – kaimas Liuksemburgo rytuose. Priklauso Grėvenmacherio kantonui, įeinančiam į Grėvenmacherio apygardą. Apatinė kaimo dalis išsidėsčiusi palei Mozelio upę. 2012 m. kaime gyveno 198 žmonės. Kaimas žinomas dėl jo vynuogynų. XIX–XX a. Liuksemburgas priklausė Vokietijos muitų sąjungai, kuri atnešė klestėjimą. Daug vyno ir vynuogių buvo eksportuojama per sieną į Vokietiją. Po Pirmojo pasaulinio karo, nustojus veikti Vokietijos muitų sąjungai, vietinė vynuogininkystė patyrė nuosmukį, kuris tęsėsi iki pat Antrojo pasaulinio karo.